Arévalo

:*Iste articlo ye sobre un municipio castellanoleyonés en a provincia d'Ávila; ta atros usos, se veiga *'Arévalo (desambigación)**''.

**Arévalo*' ye un [[municipio]] d'a [[Provincias d'Espanya|provincia]] d'[[Provincia d'Ávila|Ávila]], en a [[comunidat autonoma]] de [[Castiella y Leyón]], [[Espanya]]. Fa parte d'a [[Comarcas de Castiella y Leyón|comarca]] de [[la Moraña]].

A suya [[Población humana|población]] ye de 8.118 habitants ([[2012]]), en una [[superficie]] de 46,07&nbsp;[[km²]], con una [[densidat de población]] de 176,21 hab/km². Por o suyo numero d'habitants, ixa anyada yera la segunda población d'a suya provincia, dezaga d'a capital, [[Ávila]].

Mientres o [[sieglo XV]] estió la seu d'o [[ducau d'Arévalo]], concediu por [[Henrique IV de Castiella]] en [[1469]] y que revirtió en a [[Corona de Castiella|Corona]] castellana con [[Isabel I de Castiella]] en [[1476]], concedendo-se a cambio a o suyo titular, [[Álvaro de Zúñiga y Guzmán]], o [[ducau de Plasencia]]. O suyo casco viello fue declarau *Bien d'Intrés Cultural* dende o [[21 de marzo]] de [[1970]], en a modalidat de Conchunto Historico, por os suyos elementos en estilos [[Arte romanico|romanico]] y [[Arte mudéchar|mudéchar]], que s'estendillan dende o [[sieglo XII]] dica o [[sieglo XVI]].

== Cheografía ==
O lugar d'Arévalo se troba situau a 820 [[metro]]s d'[[altaria]] sobre lo [[livel d'a mar]], a una [[distancia]] de 55 [[km]] d'a [[Ciudaz de Castiella y Leyón|ciudat]] d'[[Ávila]], a [[Capital (politica)|capital]] d'a suya provincia.

Trescruzan o suyo [[termin municipal]] o [[río Adaja]], un [[afluent]] d'o [[río Duero]], y lo [[río Arevalillo]], afluent de l'Adaja.

=== Mugas ===
O termin municipal d'Arévalo muga a lo norte con [[Palacios de Goda]] y [[Donvidas]]; a l'este con [[Martín Muñoz de la Dehesa]] ([[Provincia de Segovia|Segovia]]); a o sud con [[Tiñosillos]], [[Orbita]], [[Gutierre-Muñoz]] y [[Espinosa de los Caballeros]]; y a l'ueste con [[Aldeaseca]] y [[Nava de Arévalo]].



== Demografía ==


== Administración ==
=== Reparto de concellers ===
<center>

</center>

=== Alcaldes ===


== Molimentos ==


* Casco viello, que fue declarau *Bien d'Intrés Cultural* o [[21 de marzo]] de [[1970]], en a modalidat de Conchunto Historico, por os suyos elementos en estilos [[Arte romanico|romanico]] y [[Arte mudéchar|mudéchar]], que s'estendillan dende o [[sieglo XII]] dica o [[sieglo XVI]].
* [[Castiello d'Arévalo]], un [[castiello]] que en a suya forma actual ye d'o [[sieglo XVI]] y que se debanta sobre una antiga puerta d'a [[muralla]] d'a ciudat, d'o [[sieglo XII]].
* Bellos restos, encara que muit deterioraus, de l'antiga muralla d'Arévalo.
* [[Ilesia de Sant Domingo de Silos d'Arévalo]], una [[Ilesia (edificio)|ilesia]] adedicada a [[Sant Domingo de Silos]] que se troba fuera de l'antigo casco urbano. Se debantó mientres o [[sieglo XII]] en estilo [[Arte mudéchar|mudéchar]], encara que fue muit esviellada dimpués, mas que mas en estilos [[Arte renaixentista|renaixentista]] y [[Arte barroco|barroco]]. O suyo [[abside]] ye l'elemento mas antigo, en estilo mudéchar. Se i conservan os restos de [[Sant Vitorino Mártir]], santo patrón d'o lugar.
* [[Ilesia de Sant Chuan Baptista d'Arévalo]], una ilesia adedicada a [[Sant Chuan Baptista]].
* [[Ilesia de Sant Nicolau de Bari d'Arévalo]], una ilesia adedicada a [[Sant Nicolau de Bari]], que perteneixió a la [[Companyía de Chesús]] dica la expulsión d'ista orden relichiosa por [[Carlos III d'Espanya]] en [[1767]]. Por o suyo mal estau de conservación, fa parte d'a [[Lista roya de patrimonio en periglo]] de l'asociación [[Hispania Nostra]].
* [[Ilesia de Santa María la Reyal d'Arévalo]], una ilesia d'os sieglos [[Sieglo XII|XII]]-[[Sieglo XIII|XIII]] en estilo [[Arte mudéchar|mudéchar]] adedicada a la [[Virchen María]]. Se i troba un [[Pantocrátor]] en estilo [[Pintura gotica|gotico]] d'o [[sieglo XIV]].
* [[Ilesia de Sant Miguel d'Arévalo]], una ilesia d'o [[sieglo XII]] en estilo [[Arte mudéchar|mudéchar]] con una sola [[Nau (arquitectura)|nau]], adedicada a l'[[Arcánchel Sant Miguel]], a on se i conserva un [[retablo]] d'o [[sieglo XVI]]. Zarrada a o culto dende l'anyo [[1911]], ye protechida legalment dende o [[24 d'octubre]] de [[1991]] con a suya declaración como *Bien d'Intrés Cultural''.
* Ilesia de Sant Martín d'Arévalo, una ilesia d'os sieglos XII-XVIII en estilos mudéchar, romanico y barroco adedicada a Sant Martín.
* Ilesia d'o Salvador d'Arévalo, una ilesia d'os sieglos XII-XVIII adedicada a Chesús de Nazaret en a suya versant d'o Salvador, con partes en estilos romanico, mudéixar, renaixentista y barroco.

## Museus
* Museu d'Historia d'Arévalo, situato en un edificio que d'antis mas estió a Casa d'a Villa.

## Localidaz achirmanatas
*  Autun (Francia).

## Vinclos externos

*  Pachina web oficial municipal d'Arévalo